Ritratt: Uffiċċju Cyrus Engerer, MEP .td_uid_2_60dae5ea48c3e_rand.td-a-rec-img{text-align:left}.td_uid_2_60dae5ea48c3e_rand.td-a-rec-img img{margin:0 auto 0 0} L-Ewroparlamentari Laburista Cyrus Engerer qal li se jivvota favur il-Matic Report, li hu dwar is-saħħa sesswali u riproduttiva fl-Unjoni Ewropea, u li jqis l-abort bħala dritt uman. Fi kliemu, ir-rapport m'għandux jiġi ridott għall-abort. L-MEPs illum għandhom jivvutaw fuq dan ir-rapport kontroversjali fuq is-saħħa sesswali, li tressaq fuq il-mejda tal-Kamra tad-Deputati mill-MEP Kroat Predrag Fred Matić. Dan ir-rapport qala' reazzjonijiet kritiċi mill-Knisja u minn xi partijiet tas-soċjetà ċivili. Ilbieraħ l-Isqfijiet Ewropej qalu li r-rapport huwa karatterizzat minn perspettiva ta' naħa waħda biss, partikolarment fuq il-kwistjoni tal-abort, u ma jqisx is-sitwazzjonijiet veri tal-persuni konċernati u d-drittijiet tagħhom. F'kitba fuq Facebook illum, l-MEP Laburista Engerer qal li hu dejjem iġġieled għad-drittijiet ċivili, għall-ugwaljanza, l-aċċessibbiltà u l-affordabbiltà fis-servizzi tas-saħħa għal kulħadd, u wara li għarbel id-deċiżjoni tiegħu, qal li beħsiebu jibqa' jagħmel dan. X'qalet il-Life Network Foundation? Life Network kontra rapport tal-PE biex l-abort jitqies dritt uman Hu u jagħti indikazzjoni li se jivvota differenti mill-MEPs Maltin li normalment jivvutaw kontra kull tip ta' rapport fil-Parlament Ewropew fuq id-drittijiet riproduttivi, Engerer qal li d-deċiżjoni tiegħu hija ggwidata mix-xjenza. Stqarr li jiddispjaċih li d-dibattitu fuq ir-rapport f'Malta qed jiffoka fuq l-abort minflok fuq il-kontenut usa' tar-rapport dwar is-saħħa sesswali. Kompla jgħid li, "Ir-rapport hu wieħed ibbażat fuq ix-xjenza. Inutli ngħidu li nemmnu fix-xjenza biex nieħdu l-vaċċin, imma narmuha 'l hemm fuq kwistjonijiet oħra. Il-prinċipju ewlieni tul ir-rapport hu l-importanza tal-edukazzjoni sesswali bbażata fuq ix-xjenza u l-fatti. Ir-rapport jisħaq fuq l-aċċess għall-kontraċettivi għal kulħadd, trattamenti ta' fertilità (IVF) għal kulħadd, il-kura waqt u wara t-tqala, l-aċċess mediku għal persuni trans u drittijiet għal persuni intersex, fost l-oħrajn." Is-Segretarjat tal-Kummissjoni tal-Konferenzi tal-Isqfijiet tal-Unjoni Ewropea (COMECE) ħarġet stqarrija li fiha qalet li l-kwalifikazzjoni tal-abort bħala servizz ta' saħħa essenzjali li għandu jkun disponibbli għal kulħadd mhijiex waħda tenibbli etikament. Skonthom, dan huwa degradanti għat-tarbija li tkun għadha fil-ġuf. Saħqu li bħala Knisja, huma jemmnu fil-ħajja umana mill-bidu tagħha, inkluż il-ħajja li tkun għadha ma bdietx għax it-tarbija tkun għadha fil-ġuf. Jemmnu li din it-tarbija xorta waħda għandha d-dinjità tagħha u d-dritt indipendenti tagħha biex tkun protetta. Fil-fehma tal-Knisja, l-abort mhuwiex mezz ta' ppjanar tal-familja jew ta' servizzi tas-saħħa ordinarji. Fl-aħħar ġimgħat, għadd ta' organizzazzjonijiet favur il-ħajja Maltin appellaw lill-MEPs biex jivvutaw kontra r-rapport. Doctors for Life, Life Network Foundation Malta u l-Malta Unborn Child Platform kollha ħeġġew lill-Parlament Ewropew biex jirrifjuta li jgħaddi dan ir-rapport billi l-abort mhuwiex dritt uman. Tobba kontra rapport biex l-abort jitqies dritt uman Id-dibattitu fuq l-abort f'Malta tqajjem mill-ġdid fl-aħħar xhur, partikolarment wara li d-Deputat Parlamentari indipendenti Marlene Farrugia ressqet abbozz fil-Parlament biex l-abort ikun dekriminalizzat. Il-Kodiċi Kriminali tagħraf il-korriment intenzjonat bħala reat kriminali li jista' jwassal għal tlieta jew erba' snin priġunerija, kemm għall-mara, kif ukoll għall-professjonist mediku. La l-Partit Laburista u lanqas il-Partit Nazzjonalista ma wrew l-intenzjoni li jiddiskutu l-abbozz fil-Parlament. Filwaqt li l-PN baqa' jisħaq li hu kontra l-abort, il-PL naqas milli jaddotta pożizzjoni u sempliċiment qal li d-dibattitu fuq is-suġġett m'għandux jinħonoq mill-mozzjoni ta' Farrugia. "L-abort hu traġedja li mara ma teħles minnu qatt" – Farrugia Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60dae5ea48f62_rand.td-a-rec-img{text-align:left}.td_uid_3_60dae5ea48f62_rand.td-a-rec-img img{margin:0 auto 0 0}